Сырлыбай Ә.Б, Әбдел А. С,Сайпилова А.А.

7M01105 Педагогика. Білім беру менеджменті мамандығының

1 курс магистранттары,

Педагогика және білім беру менеджмент кафедрасы,

әл-Фараби атындағы ҚазҰУ-і

Ғылыми жетекші: п.ғ.к., доцент Молдасан Қуаныш Шорманқызы

***Менеджмент – сапалы білім бастауы***

Қазіргі жаһандану заманында білім беру саласы күннен-күнге даму үстінде. Даму барысында түрлі өзгерістер мен тұрақты дамудың жаңа стратегиялық бағыты, қарқындылығы , қоғамның ашықтығы, жедел ақпараттың таралуы білім беруге қойылатын талаптарды түбегейлі өзгертті. Сапалы білімді қамтамасыз ету тұрақты бақылау мен басқарудан тұрады. Білім беру саласындағы менеджмент, яғни басқару үдерісті жоспарлау, ұйымдастыру, бақылауды қамтиды. Президентіміз Қасым - Жомарт Тоқаев ғылымға, білімге, жастарды қолдауға көп көңіл бөлуде.

Елімізде әлемдік стандартқа сай көптеген жоғары оқу орындары бар. Солардың бірі және бірегейі ***–*** Әл-Фараби атындағы Қазақ Ұлттық университеті. Университтің мақсаты – еліміздің қоғамдық өмірі мен ғылымына, экономиканың маңызды бағыттарының қарқынды даму мәселелерін шешуге бағытталған заманауи, жоғары білімді, бәсекеге қабілетті мамандар буынын қалыптастыру.

Білім беру мен оқыту саласына білікті мамандарды даярлауда аталған университеттегі Философия және саясаттану факультеті, «Педагогика және білім беру менеджменті» кафедрасының алатын орны зор.

Кафедрада "Білім берудегі Менеджмент" мамандығы бойынша білім беру бағдарламасы аясында білім беру ұйымдарын басқару, білім берудегі қаржылық менеджмент, стратегиялық жоспарлау, білім берудегі көшбасшылық, білім беру сапасын бағалау және т.б. сияқты бағыттарды зерттеуді қамтиды. Студенттер сонымен қатар оқу орындарында тағылымдамадан өту және тәжірибелік жұмыстар арқылы өз білімдерін жетілдіре алады. Бұл бағдарлама барысында білікті маман дайындау мен сондай-ақ практикалық іс-тәжірибенің жоғарғы деңгейі және даму және мансаптық өсуге мүмкіндіктер зор.

Қазіргі кезде менеджмент саласы өте танымал ғылыми бағытқа айналды. Себебі, менедежментті әртүрлі қызмет салаларында қолдану материалдық, қаржылық, зияткерлік ресурстарды жүйеге келтіріп, жұмылдыруға әкеледі. Педагогикалық менеджменттің маңызды ерекшелігі білім беру жүйесін басқарудың қоғамдық сипаты болып табылады.

Білім беру саласындағы менеджмент – бұл оқыту жүйесінің тиімділігін арттыруға бағытталған технологиялық әдістердің, ұйымдастырушылық формалардың, принциптер мен әдістердің жиынтығы. Университетіміз білім алушылардың тұлғалық дамуына зор әсерін тигізетін, жан жақты қабілеттерін ашатын мүмкіндіктер мекені. Бүгінде Әл-Фараби атындағы Қазақ ұлттық университеті халықаралық ғылым және білім беру әлемінде өзінің лайықты орнын алып, жоғары білім саласындағы әлемдік көшбасшы университеттің біріне айналды.